b'\n_START_ARTICLE_\nFirda kaserne\n_START_SECTION_\nNordfjordeid som ekserserplass i gamle dager\n_START_PARAGRAPH_\nEkserserplassen p\xc3\xa5 Nordfjordeid er f\xc3\xb8rste gang beskrevet i 1628 som ekserserplass for Nordfiorske Compagnie og gj\xc3\xb8r den til den eldste kjente ekserserplassen i landet. Ekserserplassen fikk p\xc3\xa5 folkemunne navnet Plassen. I 1718 endret ekserserplassen status til bataljonssamlingsplass for Nordfjordeid bataljonsamlingsplass som en del av Nordre Bergenhusiske Regiment. G\xc3\xa5rden Osnes i Eid kommune ble i 1792 kj\xc3\xb8pt som sjefsg\xc3\xa5rd for H\xc3\xa6rens aktivitet i Nordfjord og etappevis flyttet til Plassen. Plassen ble benyttet av H\xc3\xa6rens Infanteriregiment 10 (IR 10) som hadde hovedsete p\xc3\xa5 Plassen frem til 1930.\n_START_SECTION_\nBygninger\n_START_PARAGRAPH_\nForuten Firda kaserne h\xc3\xb8rer ogs\xc3\xa5 noen mindre bygninger og skytefeltet i Remmedalen til anlegget._NEWLINE_De eldste byggene p\xc3\xa5 Plassen er to eldre lagerhus og utgj\xc3\xb8r i dag "H\xc3\xa6rmus\xc3\xa9et" og ble bygget i perioden 1791\xe2\x80\x931793. Under andre verdenskrig bygde okkupasjonsmakten store brakkebyer for opptil 1\xc2\xa0000 mann og hadde egen underoffisersskole p\xc3\xa5 Plassen. Plassen var og kommandoplass under M\xc3\xa5l\xc3\xb8yraidet i 1941. M\xc3\xa5l\xc3\xb8yraidet bar kodenavn "Archery"  hos de allierte og er i dag navnet p\xc3\xa5 HV-11 sin innsatsstyrke.\n_START_SECTION_\nMilit\xc3\xa6rvirksomhetens betydning for Nordfjordeid\n_START_PARAGRAPH_\nForsvaret og okkupasjonsmaktens virksomhet har dannet en stor del av grunnlaget for handelsvirksomheten, arbeidsplasser og bosetting p\xc3\xa5 Nordfjordeid p\xc3\xa5 1900-tallet.'